Acapulco
Store norske leksikon,Geografi,Verdens geografi,Nord- og Mellom-Amerika,Mexicos geografi
Acapulco – offisielt Acapulco de Juárez – er en havneby i sørvestlige Mexico i delstaten Guerrero, ved Stillehavet. Byen har 857 883 innbyggere (CCSPJP, 2018).
En vakker beliggenhet, med praktfulle sandstrender og et behagelig klima, gjorde byen til et betydelig turistsenter i forrige århundre. Med landets beste stillehavshavn og en av de beste naturlige havner i verden, fikk byen kallenavnet Mexicos Riviera. Økende gjengkriminalitet på 2010-tallet la imidlertid en demper for den internasjonale turismen, og det amerikanske utenriksdepartementet fraråder sine borgere å reise til delstaten Guerrero (2019). Acapulco er i dag verdens nest voldeligste by utenfor krigssone, med 110,5 drap per 100 000 innbyggere (CCSPJP, 2018). I 2018 mistet 948 mennesker livet i voldshandlinger i Acapulco. De gode havneforholdene ble oppdaget av Hernán Cortés i 1531. Byen, som ble grunnlagt i 1550, ble en viktig handelsby og base for den spanske handelsflåtes trafikk på Kina og Filippinene. Les mer i Store norske leksikon Mexicos geografi